section_heading: Piazza Grande (Veliki trg)
paragraph_text: Piazza Grande je najznačajniji srednjovjekovni trg u gradu. Nastao je u 13. stoljeću iza crkve S. Maria della Pieve, čija romanička apsida dominira trgom. Nekoć je na njemu bila glavna tržnica u gradu, danas se na njemu odigrava povijesna viteška igra Saracenski boj(Giostra del Saracino). Trg nije vodoravan, već je prirodno nagnut kako pada teren, s popločenjem od crvene opeke isprekidan s kamenim geometrijskim linijama. Osim apside crkve, oko trga su sljedeće građevine: